sa isang dako naman ay alam ng mga nag aaral na ang mga kasangkapang iyon ay hindi binili dahil sa kanila hindi hangal ang mga prayle! ang gabineteng iyon ay ginawa upang ipakita sa mga taga ibang lupa at sa mga matataas na kawaning nanggagaling sa espana, upang sa pagkakita noon ay igalaw ang ulo na may kasiyahang loob, samantalang ang umaabay sa kanilay ngumingiting ang ibig sabihin wariy: eh! inakala ninyong ang matatagpuan ay mga paring huli sa kapanahunan? kami ay kapantay ng mga kasalukuyan; mayroon kaming isang gabinete! at isusulat pagkatapos ng mga dayuhan at mga matataas na kawani, na pinasalubungan ng malugod na pagtanggap, sa kanilang mga paglalakbay mga tala, na ang real pontificia universidad ng sto. tomas sa maynila, na pinamamahalaan ng bihasang orden dominikana, ay may isang mainam na gabinete ng pisika na ukol sa ikatututo ng kabataan.